กรุงเทพมหานคร ร่วมกับ วัดเจดีย์หอย น้อมเกล้าน้อมกระหม่อมถวายโรงครัวพระราชทาน รองรับประชาชนที่ไปรอเฝ้ารับเสด็จพระบาทสมเด็จพระเจ้าอยู่หัว
กรุงเทพมหานคร ร่วมกับ วัดเจดีย์หอย น้อมเกล้าน้อมกระหม่อมถวายโรงครัวพระราชทาน รองรับประชาชนที่ไปรอเฝ้ารับเสด็จพระบาทสมเด็จพระเจ้าอยู่หัว ขณะที่ กรมเจ้าท่าร่วมกับสมาคมเรือไทย คอยจัดเรือให้บริการรับ-ส่ง ประชาชนฟรี ที่ใต้สะพานพระราม 8 กรุงเทพมหานครร่วมกับวัดเจดีย์หอย น้อมเกล้าน้อมกระหม่อมถวายโรงครัวพระราชทาน เนื่องในพระราชพิธีบรมราชาพิเษกพุทธศักราช 2562 มีจิตอาสากว่า 500 คน ร่วมแรงร่วมใจทำอาหารกว่า 300,000 - 500,000 กล่อง อาทิ เครื่องดื่ม / ของคาว /ของหวาน มาให้บริการกับประชาชน พร้อมจัดส่งให้กับทหาร /เจ้าหน้าที่ตำรวจ /และหน่วยงานที่เกี่ยวข้อง ที่รอเฝ้าทูลละอองธุลีพระบาทในการเสด็จเลียบพระนคร โดยขบวนพยุหะยาตราทางสถลมารค ระหว่างวันที่ 4 - 6 พฤษภาคมนี้นายกรวิทย์ บุญคำ อายุ 18 ปี จิตอาสาในโรงครัวพระราชทาน กล่าวว่า รู้สึกดีใจ ที่ได้เป็นส่วนหนึ่งของจิตอาสาในโรงครัวพระราชทาน ซึ่งตนเองและครอบครัวได้เดินทางมาลงทะเบียน เพื่อช่วยงานตั้งแต่เวลา 03.00 น. จนถึงตอนนี้อีกทั้ง กรมเจ้าท่าร่วมกับสมาคมเรือไทย ได้จัดเรือคอยให้บริการรับ-ส่ง ประชาชนฟรี ที่มารอรับเสด็จงานพระราชพิธีบรมราชาภิเษก ที่ท่าเรือพระราม 8 (ฝั่งธน) - ท่าเรือปิ่นเกล้า (ฝั่งพระนคร) ตั้งแต่เวลา 06:00 น. - 22:00 น. ใน 3 วันนี้เช่นกัน นายสุพิศาล ทองประภา เป็นประชาชนที่ใช้เรือขามฟาก เปิดเผยว่า ตนเองเดินทางมาพร้อมกับครอบครัว โดยนำรถยนต์ส่วนตัวจอดไว้ และได้ไปรับประทานอาหารที่โรงครัวพระราชทาน จากนั้นจึงนั่งเรือข้ามฟากเพื่อที่จะไปรอรับเสด็จและชื่นชมพระบารมีของพระบาทสมเด็จพระเจ้าอยู่หัวขณะที่บรรยากาศ ภายหลังรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการเสด็จพระราชดำเนินเลียบพระนคร ที่วัดพระเชตุพนวิมลมังคลาราม หรือ วัดโพธิ์ โดยขบวนพยุหยาตราทางสถลมารค ตั้งแต่เวลา 16.30 น. ที่ผ่านมา นายณัฐธิพันธ์ ยิ้มสีนวล อายุ 25 ปี เป็นหนึ่งในประชาชนที่ได้รับเสด็จ ที่วัดพระเชตุพนวิมลมังคลาราม เปิดเผยว่า รู้สึกดีใจและตื้นตันใจเป็นอย่างมากที่ได้เห็นขบวนเสด็จ พร้อมกับครอบครัว ที่ตั้งใจมารับเสด็จในวันนี้เช่นเดียวกับนางสาวศศิประภา สีม่วง อายุ 44 ปี ที่ได้รับเสด็จที่วัดพระเชตุพนวิมลมังคลารามเช่นกัน เปิดเผยว่า รู้สึกปลาบปลื้มใจและประทับใจเป็นอย่างมาก ที่ครั้งหนึ่งในชีวิตได้เห็นขบวนเสด็จของพระบาทสมเด็จพระเจ้าอยู่หัวในพระราชพิธีบรมราชาภิเษก